Diari Oficial de la Generalitat Valenciana


Sumari del DOGV 2487, del 10-04-1995 (1995/834410)

RESOLUCIÓ de 24 de març de 1995, de la Direcció General d'Interior, sobre els cursos de formació impartits per l'Institut Valencià de Seguretat Pública.
--------------------------------------------------------------------------------------------------------------------------------------------------------

### Dades del document

Número de DOGV
:   2487

Data del DOGV
:   10-04-1995

Secció del DOGV
:   ALTRES DISPOSICIONS

Número del document
:   1995/834410


Data del document
:   24-03-1995

Organisme emissor
:   Conselleria d'Administració Pública

Tipus de document
:   Resolució

Correcció d'errades

Anàlisi jurídica

RESOLUCIó de 24 de març de 1995, de la Direcció General d'Interior, sobre els cursos de formació impartits per l'Institut Valencià de Seguretat Pública.   
L'annex I.6 de l'Ordre de 5 de desembre de 1994, de la Conselleria d'Administració Pública, per la qual s'aprova el barem general d'aplicació als concursos de mèrits per a la provisió de places en els cossos de Policia Local de la Comunitat Valenciana, estableix el barem de mèrits pel que fa a la valoració dels cursos de formació. En aquest barem s'introdueix un element nou per tal de promoure el personal que es distingesca pel seu particular aprofitament d'aquests cursos. Es fa, per tant, necessari establir les normes que amb caràcter general determinaran una o altra qualificació, dins de les competències que té atribuïdes aquesta Direcció General en el capítol VII del títol II, del Decret del Govern Valencià 16/94, de 8 de febrer. Per tant, rescolc  
Primer. Diplomes i certificats  
Els cursos de formació i perfeccionament impartits per l'IVASP i les escoles de Policia de les corporacions locals reconegudes per l'IVASP, es qualificaran mitjançant:  
a) Diploma d'assistència.  
b) Certificat d'aprofitament.  
c) Certificat d'aprofitament excel.lent.  
No s'expedirà cap diploma o certificat a aquells alumnes la inassistència dels quals al curs siga superior al deu per cent del total de les hores lectives d'aquest.  
Segon. Proves de valoració  
Per a la valoració i expedició del corresponent diploma o certificat, el professor encarregat de la docència realitzarà les corresponents proves d'aptitud.  
Les proves consistiran, preferentment, a contestar un qüestionari de preguntes amb quatre respostes alternatives, només una d'aquestes és la correcta.  
El nombre de preguntes serà, com a mínim, una per cada hora lectiva. Per a superar les proves es requerirà obtenir una puntuació de 5 sobre 10, en un qüestionari de 30 preguntes, o el seu equivalent proporcional.  
La correcció s'efectuarà d'acord amb la següent fórmula:  
 A-E  
 ------  
 N-1   
D'on: A: encerts; E: errades; N: nombre de respostes alternatives.  
Tercer. Diploma d'assistència  
El diploma d'assistència s'expedirà a tots els alumnes que, sense superar el límit màxim d'absències, no superen la qualificació mínima exigida, en cada cas, per entendre superades les proves d'avaluació que se celebren.  
Quart. Certificat d'aprofitament  
Es lliurarà certificat d'aprofitament als alumnes que superen les proves d'aptitud que se celebren.  
Cinquè. Certificat d'aprofitament excel.lent  
En cada curs l'IVASP podrà expedir fins a un màxim de tres certificats d'aprofitament excel.lent, a proposta del professor encarregat de la docència, als alumnes que obtinguen les majors qualificacions, sempre que per la seua especial atenció i aprofitament justifiquen aquesta qualificació.  
En el supòsit que hi haja més de tres alumnes en què concórreguen les anteriors circumstàncies i obtinguen la superior qualificació, el professor mitjançant escrit raonat, podrà proposar a l'IVASP, únicament als tres que considere merexeidores de l'esmentat certificat.  
València, 24 de març de 1995.- El director general d'Interior: Vicent Baeza i Cardona